I perioden 2014-2019 har Vålerenga Trolls etablert seg som klubb på øverste nivå, i det som fra 2015 har blitt hetende Eliteserien. Herfra har man i hovedsak ligget på nedre halvdel av tabellen i normalserien, med tap i NM-semifinale i 2016 og 2017 - begge mot Oslo Vikings, som også vant NM samme år. I 2018 gikk Trolls til semifinale etter seier mot Kristiansand Gladiators i kvartfinale, mens i 2019 endte sluttspillet med tap mot Sarpsborg Olavs Menn i kvartfinale.